**Fadd Nagyközség Önkormányzata képviselő-testületének**

**19/2019. (X. 31.) önkormányzati rendelete**

**a nagyközség településképének védelméről szóló 11/2017. (VIII. 29.) önkormányzati rendelet módosításáról**

Fadd Nagyközség Önkormányzatának Képviselő-testülete a Magyarország Alaptörvénye 32. cikk (2) bekezdésében és a településkép védelméről szóló 2016. évi LXXIV. törvény 12. § (2) bekezdésében kapott felhatalmazás alapján, a Magyarország Alaptörvénye 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX törvény 13. § (1) bekezdésben foglalt feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről valamint az egyes települési sajátos jogintézményekről szóló 314/2012. (XI. 8.) Korm. rendelet 43/A. § (6) bekezdés c) pontjában biztosított véleményezési jogkörben eljáró szervek véleményének kikérésével a következőket rendeli el.

**1. §**

Fadd Nagyközség Önkormányzata képviselő-testületének a nagyközség településképének védelméről szóló 11/2017. (VIII. 29.) önkormányzati rendelete (a továbbiakban: R.) 2. § (6) bekezdése helyébe a következő rendelkezés lép:

„(6) Falusias és kertvárosias lakóterületen egy telken belül a lakó rendeltetésű épületek bruttó alapterülete nem lehet több, mint 350 m2.”

**2. §**

A R. 13. § (2) bekezdése helyébe a következő rendelkezés lép:

 „(2) Településképi bejelentési eljárást kell lefolytatni a következő építési tevékenységek esetén:

a) reklámok és reklámhordozók elhelyezése esetében,

b) a helyi védelem alatt álló épületevonatkozásában végzett alábbi – az épített környezet alakításáról és védelméről szóló 1997. évi LXXVIII. törvény 57/F. §-ának hatálya alá nem tartozó rendeltetésmódosítások, továbbá építésügyi hatósági engedélyhez nem kötött, vagy egyszerű bejelentéshez nem kötött építési tevékenységnek sem minősülő – tevékenységekhez:

ba) az épület közterületről feltáruló homlokzata, annak színezése, tetőhéjalás megjelenésének megváltoztatása,

bb) az utcai kerítés létesítése, átépítése.”

**3. §**

A R. a következő 15. §-sal egészül ki. Ezzel egyidejűleg a R. 15. §-ának számozása 16. §-ra módosul.

„**15. §**

(1) Jelen rendelet 1. függeléke a régészeti lelőhelyek jegyzékét tartalmazza.

(2) Jelen rendelet 2. függeléke a műemlékek jegyzékét tartalmazza.

(3) Jelen rendelet 3. függeléke a műemlékeket, műemléki környezetet és a régészeti lelőhelyeket feltüntető térképet tartalmazza.”

**Záró rendelkezések**

**4. §**

E rendelet a kihirdetésétől számított 15. napon lép hatályba, rendelkezéseit a hatályba lépést követően keletkezett ügyekben kell alkalmazni.

|  |  |
| --- | --- |
| **Fülöp Jánospolgármester** | **Dr. Percsi Elvirajegyző** |

Kihirdetési záradék:

A rendelet 2019. október hó 31. napján a helyben szokásos módon kihirdetésre került.

 Dr. Percsi Elvira

 jegyző